नई दिल्ली: टीम इंडिया के विकेटकीपर और पूर्व कप्तान एमएस धोनी फिलहाल रेस्ट पर चल रहे हैं और परिवार के साथ वक्त बिता रहे हैं. वो 1 फरवरी को होने वाली वनडे सीरीज में टीम इंडिया के साथ होंगे. फिलहाल धोनी परिवार के साथ क्वालिटी टाइम स्पेंड कर रहे हैं. कुछ दिन पहले धोनी बेटी जीवा के स्कूल फंक्शन में नजर आए. जहां जीवा उनकी गोद में बैठी हुई हैं. बता दें, जीवा का ये पहला स्कूल एन्युअल फंक्शन था. पहली बार धोनी बेटी के स्कूल में पहुंचे थे. एक वीडियो भी वायरल हो रहा है जहां बाकी बच्चों के माता-पिता उनके पास खड़े हैं.